**Molėtų rajono savivaldybės taryba**

**SPRENDIMAS**

**Dėl Negyvenamųjų pastatų ir patalpų nuomos sutarčių nutraukimo**

2016 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo” 8 punktu, Negyvenamųjų pastatų ir patalpų nuomos sutarties Nr. 2000TVD/LN-163, sudarytos 2000 m. balandžio 1 d., 6.1.1 papunkčiu, Negyvenamųjų pastatų ir patalpų nuomos sutarties Nr. T5-33, sudarytos 2011 m. kovo 22 d., 4.1 papunkčiu, atsižvelgdama į akcinės bendrovės TEO LT 2016 m. birželio 15 d. raštą Nr. 02-00219 „Dėl nuomos sutarties nutraukimo“ ir į žemės ūkio bendrovės „Žaugėdai“ 2016 m. liepos 14 d. raštą „Dėl negyvenamųjų patalpų nuomos sutarties nutraukimo“,

Molėtų rajono savivaldybės taryba n u s p r e n d ž i a:

1. Nutraukti nuomą 16,32 kv. m ploto patalpų, esančių Joniškio mstl. (seniūnijos pastato patalpose), išnuomotų pagal Molėtų rajono savivaldybės ir akcinės bendrovės „Lietuvos telekomas“ 2000 m. balandžio 1 d. pasirašytą negyvenamųjų pastatų ir patalpų nuomos sutartį Nr. 2000TVD/LN-163 (toliau – Sutartis) ir nurodytų Sutarties 1 priedo 4 eilutėje.
2. Nutraukti Molėtų rajono savivaldybės ir žemės ūkio bendrovės „Žaugėdai“ 2011 m. kovo 22 d. pasirašytą negyvenamųjų pastatų ir patalpų nuomos sutartį Nr. T5-33, sudarytą vadovaujantis Molėtų rajono savivaldybės tarybos 2011 m. vasario 22 d. sprendimu Nr. B1-21 „Dėl negyvenamųjų patalpų nuomos“.
3. Įgalioti Molėtų rajono savivaldybės administracijos direktorių Saulių Jauneiką, jam nesant - administracijos direktoriaus pavaduotoją Karolį Balčiūną pasirašyti susitarimus dėl 1 punkte nurodytų patalpų nuomos nutraukimo ir 2 punkte nurodytos sutarties nutraukimo bei turto priėmimo - perdavimo aktus.
4. Pripažinti netekusiu galios Molėtų rajono savivaldybės tarybos 2011 m. vasario 22 d. sprendimą Nr. B1-21 „Dėl negyvenamųjų patalpų nuomos“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras